Os livos actuals son os zaguers restos d'un pueblo antigament muito més numeroso y estendillato. En a Edat Meya tenioron una expansión dica Kurishes Haff. O territorio de Livonia, que correspondeba a la metat sur d'a Estonia actual a a la metat norte de Letonia prene nombre d'os Livos, que lo compartiban con atros pueblos finicos y baltos. Este territorio fue conquiesto por os Caballers Portaespatas, que dimpués s'adhibioron a la Orden Teutonica. Os livos y atros pueblos autoctonos estioron en a subchección d'os nobles d'a tierra alemans dica 1919, quan fue abolita a servitut.